
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la proiectul de propunere de decizie a Consiliului privind încheierea, în numele Uniunii, a Protocolului de punere în aplicare a Acordului de parteneriat în domeniul pescuitului sustenabil dintre Uniunea Europeană și guvernul Insulelor Cook (2025-2032)
(13158/2025 – C10‑0346/2025 – 2025/0287(NLE))
(Procedura de aprobare)
Parlamentul European,
–	având în vedere proiectul de decizie a Consiliului (13158/2025),
–	având în vedere proiectul de Protocol de punere în aplicare a acordului de parteneriat în domeniul pescuitului sustenabil între Uniunea Europeană și guvernul Insulelor Cook (2032/2025) (13165/2025),
–	având în vedere cererea de aprobare prezentată de Consiliu în conformitate cu articolul 43 alineatul (2) și articolul 218 alineatul (6) al doilea paragraf litera (a) punctul (v) și articolul 218 alineatul (7) din Tratatul privind funcționarea Uniunii Europene (C10‑0346/2025),
–	având în vedere evaluarea bugetară efectuată de Comisia pentru bugete,
–	având în vedere articolul 107 alineatele (1) și (4) și articolul 117 alineatul (7) din Regulamentul său de procedură,
–	având în vedere avizul Comisiei pentru dezvoltare,
–	având în vedere recomandarea Comisiei pentru pescuit (A10-0092/2026),
1.	aprobă încheierea acordului;
2.	încredințează Președintei sarcina de a transmite Consiliului și Comisiei, precum și guvernelor și parlamentelor statelor membre și ale Insulelor Cook poziția Parlamentului.

[bookmark: _Toc215062069][bookmark: _Toc229562212]EXPUNERE DE MOTIVE
Acest nou protocol a fost negociat în vederea punerii în aplicare a Acordului de parteneriat în domeniul pescuitului sustenabil dintre Uniune și Insulele Cook, care este în vigoare de la 10 mai 2017. Protocolul acoperă o perioadă de șapte ani și urmărește să actualizeze cadrul de cooperare dintre Uniune și Insulele Cook, ținând seama de prioritățile politicii comune în domeniul pescuitului (PCP), precum și de prioritățile Insulelor Cook. Existența acestui protocol de punere în aplicare va consolida, de asemenea, parteneriatul strategic pe care Uniunea îl are cu Insulele Cook și va promova o politică sustenabilă în domeniul pescuitului și exploatarea responsabilă a resurselor piscicole din apele Insulelor Cook. 

Raportoarea subliniază importanța protocolului care poate contribui la gestionarea sustenabilă a pescuitului și, prin urmare, este important ca punerea în aplicare să se facă pe baza celor mai bune avize științifice disponibile și ca cooperarea științifică să fie o parte importantă a parteneriatului continuu cu Insulele Cook. 

Raportoarea consideră, de asemenea, că este important ca relația noastră în domeniul pescuitului cu Insulele Cook să fie pusă în aplicare în mod coerent, împreună cu celelalte domenii de cooperare dintre Uniune și Insulele Cooks. Este important să ne concentrăm pe crearea de sinergii în toate aspectele parteneriatului nostru cu Insulele Cook, care include alte aspecte strategice, cum ar fi sustenabilitatea mediului, reziliența la schimbările climatice, precum și cooperarea economică mai amplă.

Protocolul va oferi posibilități de pescuit pentru 4 nave de pescuit ton cu plasă-pungă și 40 de zile de pescuit pe an în zona de pescuit a Insulelor Cook. Protocolul și accesul la aceste posibilități de pescuit în zona de pescuit a Insulelor Cook sunt importante pentru navele UE care își desfășoară activitatea în zonă. În comparație cu ultimul protocol, aceasta reprezintă o reducere a zilelor de pescuit, ceea ce înseamnă o mai bună aliniere la rata de utilizare în temeiul ultimului protocol. Protocolul prevede o contribuție financiară anuală în favoarea Insulelor Cook în valoare de 460 000 EUR, din care 165 000 EUR pentru accesul la resursele piscicole și 295 000 EUR pentru sprijinirea dezvoltării politicii sectoriale în domeniul pescuitului a Insulelor Cook. 

Raportoarea propune ca Parlamentul să aprobe noul protocol. Acest lucru este important atât pentru navele de pescuit ale UE care își desfășoară activitatea în zonă, cât și pentru consolidarea parteneriatului strategic dintre Uniune și Insulele Cook. Situația geopolitică din zonă este un motiv important pentru ca Uniunea să mențină parteneriate solide cu țările partenere din zonă, precum și o cooperare mai strânsă și o guvernanță consolidată a oceanelor în Oceanul Pacific de Vest și Central, în special prin activitatea desfășurată în cadrul organizațiilor regionale de gestionare a pescuitului, cum ar fi WCPFC. 

Raportoarea își exprimă în special îngrijorarea cu privire la activitățile și influența extinsă a Chinei în regiune și consideră că este important ca Uniunea să depună eforturi susținute pentru a menține parteneriatele noastre în regiune, precum și să exploreze noi parteneriate potențiale pentru a consolida influența UE și a contribui la o structură mai puternică de guvernanță a oceanelor bazată pe norme.

Raportoarea subliniază că sprijinul sectorial în temeiul noului protocol va contribui la punerea în aplicare a politicii în domeniul pescuitului a Insulelor Cook, precum și la dezvoltarea sectorului lor național și a economiei pescuitului prin promovarea creșterii legate de activitățile economice din domeniul pescuitului, inclusiv a infrastructurii asociate, și prin asigurarea unor condiții de muncă decente. Sprijinul va contribui, de asemenea, la planul global pentru pescuit al Insulelor Cook, la monitorizarea și combaterea pescuitului ilegal, precum și la sprijinirea sectorului pescuitului la scară mică.

Raportoarea subliniază, de asemenea, importanța respectării drepturilor și prerogativelor Parlamentului European de către Comisie și Consiliu la punerea în aplicare și, eventual, la reînnoirea acordului sau a protocolului. În acest sens, este important ca Parlamentul să fie informat pe deplin și cu promptitudine, în fiecare etapă, cu privire la procedurile legate de protocol și de acord.




[bookmark: FootprintPageRR][bookmark: _Toc229562213]ANEXĂ: DECLARAȚIE PRIVIND CONTRIBUȚIILE
<FootprintIntro>Raportoarea declară pe propria răspundere că nu a inclus în raportul său nicio contribuție de la reprezentanți de interese care intră sub incidența Acordului interinstituțional privind un registru de transparență obligatoriu sau de la reprezentanți ai autorităților publice din țările terțe, inclusiv misiuni diplomatice și ambasade ale acestora[footnoteRef:1], care trebuie inclusă în prezenta anexă în conformitate cu articolul 8 din anexa I la Regulamentul de procedură.</FootprintIntro> [1:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 



<Date>{05/02/2026}5.2.2026</Date>
[bookmark: OpinionToc_1][bookmark: _Toc229562214]<CommissionResp>EVALUARE BUGETARĂ A COMISIEI PENTRU BUGETE</CommissionResp>
<CommissionInt>destinată Comisiei pentru pescuit</CommissionInt>
<Titre>referitoare la propunerea de decizie a Consiliului privind încheierea, în numele Uniunii, a Protocolului de punere în aplicare a Acordului de parteneriat în domeniul pescuitului sustenabil dintre Uniunea Europeană și guvernul Insulelor Cook (2025-2032)</Titre>
<DocRef>(COM(2025)0511 – C10‑0346/2025 – 2025/0287(NLE))</DocRef>
Raportor pentru evaluare bugetară: <Depute>Olivier Chastel</Depute>

<Intro>Comisia pentru bugete a efectuat, în temeiul articolului 58 din Regulamentul de procedură, o evaluare a propunerii și a constatat următoarele:</Intro>
Comisia pentru bugete,
A.	întrucât protocolul anterior de trei ani cu guvernul Insulelor Cook a expirat la 16 decembrie 2024;
B.	întrucât contribuția financiară la noul protocol pe durata perioadei sale de șapte ani este de 3 220 000 EUR, pe baza:
(a)	unei sume anuale de 165 000 EUR pentru accesul la resursele piscicole prevăzute în protocol, stabilită la 1 155 000 EUR pe durata protocolului;
(b)	unui sprijin pentru dezvoltarea politicii sectoriale în domeniul pescuitului din Insulele Cook în valoare de 295 000 EUR pe an, stabilit la 2 065 000 EUR pe durata protocolului, care să îndeplinească obiectivele planului strategic în domeniul pescuitului al Insulelor Cook;
C.	întrucât punerea în aplicare a protocolului implică utilizarea de credite operaționale, conform explicațiilor de mai jos:
	DG MARE
	
	Anul
2025
	Anul
2026
	Anul
2027
	Anul
2028
	Anul
2029
	Anul
2030
	Anul
2031
	Anul
2032
	TOTAL

	Credite operaționale
	
	
	
	
	
	
	
	
	

	Linia bugetară 08 05 01
	Angajamente
	0,460
	0,460
	0,460
	0,460
	0,460
	0,460
	0,460
	
	3,220

	
	Plăți
	0,165
	0,460
	0,460
	0,460
	0,460
	0,460
	0,460
	0,295
	3,220


milioane EUR (cu 3 zecimale)

D.	întrucât, la 20 noiembrie 2025, Parlamentul a aprobat DEC 19/2025 prezentată de Comisie la 23 octombrie 2025, care va pune la dispoziție creditele necesare la linia operațională 08 05 01 pentru a onora obligațiile financiare pentru 2025 care decurg din noul protocol;
E.	întrucât Protocolul cu Insulele Cook a fost semnat și a intrat în vigoare cu titlu provizoriu la 9 decembrie 2025;
1.	constată că sprijinul alocat protocolului ar trebui să îndeplinească obiectivele de a permite navelor Uniunii să pescuiască în zona de pescuit a Insulelor Cook, de a permite Uniunii și Insulelor Cook să colaboreze îndeaproape pentru a promova în continuare dezvoltarea unei politici durabile în domeniul pescuitului și exploatarea responsabilă a resurselor halieutice în zona de pescuit a Insulelor Cook și de a garanta că Uniunea și Insulele Cook cooperează pentru dezvoltarea sustenabilă a oceanelor, pentru protecția mediului marin și pentru a contribui la condiții de muncă decente în sectorul pescuitului; consideră că, pe parcursul punerii în aplicare a protocolului, ar trebui să se efectueze un control aprofundat pentru a se asigura că sprijinul îndeplinește în mod eficient aceste obiective; reține că acest sprijin are o legătură directă cu principiile Acordului din Samoa[footnoteRef:2], care întărește acțiunea externă a Uniunii în relația cu țările din Africa, zona Caraibilor și Pacific (ACP) și ține cont, în special, de obiectivele UE în raport cu principiile democratice și drepturile omului, consolidând prezența UE în regiune și cooperarea cu un partener strategic important;  [2:  Acord de parteneriat între Uniunea Europeană și statele membre ale acesteia, pe de o parte, și membrii Organizației statelor din Africa, zona Caraibilor și Pacific, pe de altă parte, JO L, 2023/2862, 28.12.2023, ELI: http://data.europa.eu/eli/agree_internation/2023/2862/oj).   ] 

2.	recomandă ca, pentru viitoarele acorduri, să se ia în considerare o evaluare a impactului în ceea ce privește valoarea adăugată și beneficiile socioeconomice care decurg din acordul anterior; consideră că această evaluare ar trebui să ghideze negocierea și reînnoirea acordurilor ulterioare pentru ca acestea să se alinieze la obiectivele de dezvoltare sustenabilă și de utilizare eficientă a resurselor financiare ale Uniunii;
3.	constată că transferul de 1 161 000 EUR în credite de angajament și de 866 000 EUR în credite de plată, astfel cum a fost prezentat de Comisie în DEC 19/2025, a fost aprobat de autoritatea bugetară în termenul prevăzut în Regulamentul financiar[footnoteRef:3]; regretă că decizia privind această chestiune bugetară este separată de decizia privind aprobarea de către Parlament a noului protocol și trebuie să fie luată înainte de aceasta; subliniază că deciziile privind acordul în sine și chestiunile bugetare conexe sunt legate în mod indisolubil și, prin urmare, se teme că deconectarea riscă să anticipeze de facto decizia privind consimțământul și să creeze un fapt împlinit; solicită, prin urmare, Comisiei să se asigure că o astfel de situație nu va mai apărea în viitor; [3:  Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (JO L, 2024/2509, 26.9.2024, ELI: http://data.europa.eu/eli/reg/2024/2509/oj).] 

4.	constată că bugetul pe 2025, astfel cum a fost votat în plen la 27 noiembrie 2024, include sume de 90 590 000 EUR în credite de angajament și de 93 655 000 EUR în credite de plată la linia operațională 08 05 01, precum și sume de 59 970 000 EUR în credite de angajament și de 41 620 000 EUR în credite de plată la linia de rezervă 30 02 02; regretă că sumele sunt cumulative și nu sunt defalcate pe acorduri de pescuit, ceea ce îngreunează controlul de către Parlament al execuției bugetare în acest domeniu;
5.	constată că Comisia pentru bugete poate recomanda Comisiei pentru pescuit, care este comisie competentă, să recomande aprobarea propunerii de decizie a Consiliului privind încheierea, în numele Uniunii, a Protocolului de punere în aplicare a Acordului de parteneriat în domeniul pescuitului sustenabil dintre Uniunea Europeană și guvernul Insulelor Cook (2025-2032).

ANEXĂ: DECLARAȚIE PRIVIND CONTRIBUȚIILE
<FootprintIntro>Raportorul pentru evaluare bugetară declară pe propria răspundere că nu a inclus în evaluarea sa bugetară nicio contribuție de la reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:4] sau de la reprezentanți ai autorităților publice din țările terțe, inclusiv misiuni diplomatice și ambasade ale acestora, care trebuie menționată în prezenta anexă în conformitate cu articolul 8 din anexa I la Regulamentul de procedură.</FootprintIntro> [4:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj)] 

[bookmark: OpinionToc_2][bookmark: _Toc229562215]<CommissionResp>AVIZ AL COMISIEI PENTRU DEZVOLTARE</CommissionResp>
<CommissionInt>destinat Comisiei pentru pescuit</CommissionInt>
<Titre>referitor la încheierea în numele Uniunii a Protocolului de punere în aplicare a Acordului de parteneriat în domeniul pescuitului sustenabil dintre Uniunea Europeană și guvernul Insulelor Cook (2025-2032)</Titre>
<DocRef>(13158/2025 – C10‑0346/2025 – 2025/0287(NLE))</DocRef>
Raportor pentru aviz: <Depute>Charles Goerens</Depute>


JUSTIFICARE SUCCINTĂ
Un prim acord de parteneriat în domeniul pescuitului sustenabil (APPS) între Uniunea Europeană și Insulele Cook a fost încheiat în 2016 și aplicat inițial pentru o perioadă de opt ani începând din octombrie 2016 și apoi reînnoit tacit în 2024 pentru următorii opt ani, până la 8 decembrie 2032. 
Negocierile pentru un nou protocol care este necesar pentru punerea în aplicare a acordului s-au încheiat în iunie 2025. Noul protocol, cu o valabilitate de șapte ani, a fost semnat la 9 decembrie 2025 și se aplică cu titlu provizoriu de atunci. Acesta va intra în vigoare în mod oficial după finalizarea procesului de ratificare de către ambele părți, ceea ce, pentru UE, necesită aprobarea Parlamentului European.
Insulele Cook sunt un stat insular mic în curs de dezvoltare din Pacific, cu o populație de numai 17 000 de locuitori și cu una dintre cele mai scăzute rate ale sărăciei din Pacific, 0,2 % din populație trăind sub pragul de sărăcie alimentară și 8,4 % sub pragul de sărăcie pentru nevoile de bază. 
Economia insulelor se bazează în mare măsură pe turism și, prin urmare, a suferit o contracție importantă în timpul pandemiei de COVID-19, urmată de o redresare, cu estimări de creștere de 10,4 % în 2025 și de 2,5 % în 2026, ca urmare a redresării sectorului turismului. 
Sectorul pescuitului este, de asemenea, esențial pentru economia Insulelor Cook și o sursă vitală de subzistență pentru comunitățile insulare, în special pescuitul costier și pescuitul tonului în larg. Peștele este o parte importantă a alimentației, consumul anual de pește pe cap de locuitor fiind raportat la 60 kg (media globală este de aproximativ 20 kg; în UE, consumul de pește este cel mai ridicat în Portugalia, cu aproximativ 53 kg). Zona economică exclusivă (ZEE) a țării este vastă, cu aproximativ 1,83 milioane km². Este demn de remarcat faptul că, la fel ca toate celelalte nave de pescuit ton cu plasă-pungă care își desfășoară activitatea în zonă, navele de pescuit cu plasă-pungă din UE nu fac escală sau nu transbordează în porturile din Insulele Cook și nu vând o parte din capturile lor pe piața locală.[footnoteRef:5] [5:  Ex-post and ex-ante evaluation study of the protocol to the agreement on a sustainable fisheries partnership between the European Union and Cook Islands (Studiu de evaluare ex post și ex ante a protocolului la acordul de parteneriat în domeniul pescuitului durabil între Uniunea Europeană și Insulele Cook) ] 

APPS, împreună cu protocolul, acordă posibilități de pescuit navelor UE în zonele de pescuit ale Insulelor Cook pentru 40 de zile de pescuit pe an în schimbul unei compensații financiare. Protocolul reglementează condițiile pentru activitățile de pescuit ale navelor UE, licențele navelor și taxele și asigură respectarea obligațiilor naționale și internaționale, inclusiv condițiile de muncă stabilite de Organizația Internațională a Muncii (OIM) și de Organizația Maritimă Internațională (OMI).
Cu un angajament financiar total de 3,22 de milioane EUR pe o perioadă de șapte ani (460 000 EUR anual), acordul este foarte modest în comparație cu altele. Din suma anuală, 295 000 EUR sunt alocați pentru a sprijini strategia națională a Insulelor Cook pentru un pescuit sustenabil, contribuind la buna guvernanță a oceanelor și la promovarea pescuitului responsabil și sustenabil, în timp ce 165 000 EUR sunt plătiți anual pentru accesul la zonele de pescuit ale Insulelor Cook. Operatorii de nave din UE plătesc, de asemenea, taxe suplimentare.
Pe durata protocolului, Uniunea Europeană și Insulele Cook ar trebui să coopereze în ceea ce privește monitorizarea navelor UE, schimbul de informații relevante și promovarea gestionării responsabile a pescuitului în cadrul organizațiilor regionale și internaționale relevante. Cooperarea se poate extinde, de asemenea, la activitățile de gestionare a pescuitului, de acces pe piață și de monitorizare, control și supraveghere.
Se instituie un program de sprijin sectorial, al cărui obiectiv principal este promovarea și punerea în practică a pescuitului responsabil în apele de pescuit ale Insulelor Cook, asigurând conservarea și exploatarea durabilă a resurselor piscicole, consolidând în același timp contribuția sectorului pescuitului la securitatea alimentară, crearea de locuri de muncă și dezvoltarea economică. Componenta de sprijin sectorial susține agenda națională de dezvoltare durabilă a Insulelor Cook și reprezintă o contribuție suplimentară și complementară la bugetul operațional intern alocat Ministerului Resurselor Marine din Insulele Cook. 
Cu toate acestea, evaluarea protocolului anterior a constatat că punerea în aplicare a programului de sprijin sectorial prevăzut pentru perioada 2021-2024 „a fost întârziată substanțial, fapt atribuit restricțiilor de călătorie cauzate de pandemia de COVID-19, care a izolat țara de restul lumii timp de aproape doi ani și jumătate, precum și dificultăților persistente cu care se confruntă Ministerul Resurselor Marine în ceea ce privește menținerea unui nivel adecvat de personal”[footnoteRef:6]. [6:  Ibidem.] 

Din aceste motive, raportorul recomandă Parlamentului European să aprobe noul protocol, dar Comisia pentru pescuit invită Comisia să depună eforturi în vederea consolidării capacității locale și să furnizeze în timp util informații actualizate cu privire la punerea în aplicare a programului de sprijin sectorial, pentru a asigura rezultate echilibrate și beneficii reciproce. 

*******
Comisia pentru dezvoltare invită Comisia pentru pescuit, care este comisie competentă, să recomande aprobarea proiectului de decizie a Consiliului privind încheierea, în numele Uniunii, a Protocolului privind punerea în aplicare a Acordului de parteneriat în domeniul pescuitului dintre Insulele Cook și Uniunea Europeană (2025-2032).

ANEXĂ: DECLARAȚIE PRIVIND CONTRIBUȚIILE
<FootprintIntro>Raportorul pentru aviz declară pe propria răspundere că nu a inclus în avizul său nicio contribuție de la reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:7] sau de la reprezentanți ai autorităților publice din țările terțe, inclusiv misiuni diplomatice și ambasade ale acestora, care trebuie menționată în prezenta anexă în conformitate cu articolul 8 din anexa I la Regulamentul de procedură.</FootprintIntro> [7:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

